১৯৬১-৬২ মৌসুমে লাহোরের পক্ষে খেলেন। ১৯৬৭ সালে পাকিস্তান একাদশের সদস্যরূপে ইংল্যান্ড এবং ওয়েলস সফরে যান। গ্ল্যামারগনের বিপক্ষে ৮৯ মিনিটে কৃতিত্বপূর্ণ ১৪৭ রান তোলেন। তন্মধ্যে রজার ডেভিসের এক ওভারে পাঁচটি ছক্কা হাঁকান তিনি। ক্লাবের সচিব উইল্ফ উলার মজিদের বাবা ড. জাহাঙ্গীর খানের সাথে কেমব্রিজে অবস্থানকালে ঘনিষ্ঠ বন্ধুত্বপূর্ণ সম্পর্ক গড়েন। ফলশ্রুতিতে ১৯৬৮ সালে গ্ল্যামারগন কাউন্টির বিদেশী খেলোয়াড়রূপে তাকে চুক্তিবদ্ধ করেন। ১৯৭২ সালে ওয়ারউইকশায়ারের বিপক্ষে মৌসুমে ৭০ মিনিটে দ্রুততম সেঞ্চুরি করায় ওয়াল্টার লরেন্স ট্রফি লাভ করেন। ১৯৭৩ থেকে ১৯৭৬ সাল পর্যন্ত ওয়েলস কাউন্টির অধিনায়কত্ব করেন। এসময়ে ২১টি প্রথম-শ্রেণীর ক্রিকেটে সেঞ্চুরি সহযোগে ৯০০০-এর অধিক রান তোলেন।

প্রারম্ভিক জীবন
খেলোয়াড়ী জীবন
কাউন্টি ক্রিকেটে অংশগ্রহণ
ব্যক্তিগত জীবন